# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **17 Ionawr, Y Grŵp Rhyngweinidogol ar Sero Net, Ynni a Newid Hinsawdd**  |
| **DYDDIAD**  | **10 Chwefror 2022** |
| **GAN**  | **Julie James, Y Gweinidog Newid Hinsawdd**  |

Yn unol â'r cytundeb rhyng-sefydliadol, gallaf adrodd wrth yr Aelodau imi fod yng nghyfarfod diweddaraf y Grŵp Rhyngweinidogol Sero Net, Ynni a Newid Hinsawdd ar 17 Ionawr 2022, ac yn gadeirydd arno. Y prif bwnc trafod oedd Cynllun Masnachu Allyriadau'r DU (ETS y DU).

Hefyd yn bresennol yn y cyfarfod yr oedd Michael Matheson ASA, Ysgrifennydd y Cabinet dros Sero Net, Ynni a Thrafnidiaeth, Edwin Poots ACD, y Gweinidog Amaeth, Amgylchedd a Materion Gwledig, Greg Hands AS y DU, y Gweinidog Gwladol dros Fusnes, Ynni a Thwf Glân, a Lucy Frazer AS y DU, Ysgrifennydd Ariannol y Trysorlys.

Fel Awdurdod ETS y DU, trafodwyd cychwyn Mecanwaith Rheoli Costau (CCM) ETS y DU ddechrau mis Ionawr. I weld y cyd-ddatganiad gan Awdurdod ETS y DU – sydd â Llywodraeth Cymru, Llywodraeth y DU, Llywodraeth yr Alban a Gweithrediaeth Gogledd Iwerddon yn aelodau ohono – ar Fecanwaith Rheoli Costau'r cynllun, cliciwch ar y ddolen isod:

<https://www.gov.uk/government/publications/uk-emissions-trading-scheme-ets-authority-cost-containment-mechanism-decisions/uk-ets-authority-statement-cost-containment-mechanism-decision-january-2022>

Pwnc trafod arall yn y cyfarfod oedd yr ymgynghoriad arfaethedig ar gynigion i ddatblygu ETS y DU. Roeddwn yn falch clywed bod swyddogion Llywodraeth Cymru, Llywodraeth y DU, Llywodraeth yr Alban a Gweithrediaeth Gogledd Iwerddon i gyd yn bwrw ymlaen â’r gwaith hwn a phwysleisiais yr angen i gynnal yr ymgynghoriad cyn gynted â phosibl.